Η **Νάντια Μουρούζη** είναι Ελληνίδα ηθοποιός. Ξεκίνησε την πορεία της ως ηθοποιός το 1986 πρωταγωνιστώντας μαζί με τον Μαρτσέλλο Μαστρογιάννι στην ταινία του Θόδωρου Αγγελόπουλου *Ο Μελισσοκόμος*. Από εκεί και πέρα συνέχισε την πορεία της στον κινηματογράφο με συμμετοχές στις ταινίες *Τοπίο στην ομίχλη*, *Alice*, *Το μετέωρο βήμα του πελαργού*, *Γυναίκες δηλητήριο* και άλλες. Στην τηλεόραση έχει πρωταγωνιστήσει στις καθημερινές σειρές *Η Λάμψη* και *Καλημέρα Ζωή*.

Βιογραφικό
----------

Γεννήθηκε στην Αθήνα. Στα μέσα της δεκαετίας του 1980 ξεκίνησε τις σπουδές της ως ηθοποιός στη Δραματική Σχολή του Θεάτρου Τέχνης. Το 1986 έκανε την πρώτη της εμφάνιση στον κινηματογράφο με πρωταγωνιστικό ρόλο στην ταινία του Θόδωρου Αγγελόπουλου *Ο Μελισσοκόμος*. Εκεί συμπρωταγωνίστησε με τον Ιταλό σταρ Μαρτσέλλο Μαστρογιάννι, και έτσι έγινε ιδιαίτερα γνωστή στο ευρύ κοινό. Το 1988 ακολούθησε η δεύτερη κινηματογραφική της συμμετοχή και πάλι σε ταινία του Αγγελόπουλου *Τοπίο στην ομίχλη*. Την ίδια χρονιά έλαβε μέρος σε δύο ταινίες γαλλικής παραγωγής, *Le prince barbare* και *Alice*.

Στην τηλεόραση εμφανίστηκε για πρώτη φορά το 1989 συμμετέχοντας στην τηλεταινία *Όνειρα γλυκά*. Την ίδια χρονιά ξεκίνησε να παρουσιάζει τη lifestyle εκπομπή *Mega Hit* στο νεοσύστατο τότε τηλεοπτικό σταθμό Mega Channel. Τη σεζόν 1990-1991 πρωταγωνίστησε στο δεύτερο κύκλο της σαπουνόπερας του Mega Channel *Η Δίψα*. Τη σεζόν 1991-1992 πρωταγωνίστησε μαζί με τον Γρηγόρη Βαλτινό στην κοινωνική σειρά *Φάκελλος Αμαζών*. Την ίδια σεζόν ξεκίνησε την τηλεοπτική της συνεργασία και με τον σκηνοθέτη Νίκο Φώσκολο έχοντας πρωταγωνιστικό ρόλο στον πρώτο κύκλο της καθημερινής σειράς του ANT1 *Η Λάμψη*. Εκεί για δύο σεζόν υποδύθηκε τη *Σεμίνα Δράκου*, μέλος της πανίσχυρης οικογένειας της σειράς. Τη σεζόν 1993-1994, μετά την αποχώρησή της από τη *Λάμψη*, ξεκίνησε να πρωταγωνιστεί στη δεύτερη καθημερινή σειρά του Φώσκολου *Καλημέρα Ζωή*. Η παρουσία της στη σειρά συνεχίστηκε και τη σεζόν 1994-1995 με διαφορετικό όμως ρόλο. Επέστρεψε τηλεοπτικά μετά από αρκετά χρόνια απουσίας το 2001 όταν εντάχθηκε και πάλι στο πρωταγωνιστικό καστ της *Λάμψης* με διαφορετικό και πάλι ρόλο.

Ηταν σε σχέση με τον ηθοποιό Δημήτρη Παπαμιχαήλ,

Από το 2015 μέχρι σήμερα ζει μόνιμα στη Γαλλία.

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 1989 | Όνειρα γλυκά | ΕΤ1 |  | Τηλεταινία, Πρωταγωνιστικός Ρόλος |
| 1989-1991 | Mega Hit | MEGA | Η Ίδια | Παρουσιάστρια |
| 1990-1991 | Η Δίψα | MEGA | Κορίνα | Πρωταγωνιστικός Ρόλος |
| 1991-1992 | Φάκελλος Αμαζών | ANT1 | Άννα Πασχαλίδη | Πρωταγωνιστικός Ρόλος |
| 1991-1993 | Η Λάμψη | ANT1 | Σεμίνα Δράκου | Πρωταγωνιστικός Ρόλος |
| 1993-1994 | Καλημέρα Ζωή | ANT1 | Βανέσσα Μάνεση | Πρωταγωνιστικός Ρόλος |
| 1994-1995 | Καλημέρα Ζωή | ANT1 | Βερόνικα Τράντ | Πρωταγωνιστικός Ρόλος |
| 1997 | Εκείνες κι εγώ | ANT1 | Μαργαρίτα | Επεισόδιο: "Ένα αστέρι γεννιέται" |
| 2001-2002 | Η Λάμψη | ANT1 | Χριστίνα Λεβέντη | Πρωταγωνιστικός Ρόλος |

### Κινηματογράφος

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 1986 | *Ο μελισσοκόμος* | νέα γυναίκα  |
| 1988 | *Τοπίο στην ομίχλη* | σερβιτόρα |
| *Le prince barbare* |  |
| *Alice* |  |
| 1990 | *Αθηναίοι* |  |
| 1990 | *Είδωλα στη σκόνη* |  |
| 1991 | *Το μετέωρο βήμα του πελαργού* | φίλη Αλέξανδρου |
| 1992 | *Τα παιδιά του ονείρου* | Κατερίνα |
| 1993 | *Γυναίκες δηλητήριο* | αδελφή Στυλιανή |
| 1995 | *Το βλέμμα του Οδυσσέα* |  |
| 1996 | *Προς την ελευθερία* |  |
| 2001 | *Regarde-moi* |  |
| 2007 | *Κορόιδο εν τάξει* | μοντέζ  |

Παραπομπές
----------

1. ↑  «Νάντια Μουρούζη: «Η συμμετοχή μου στον «Μελισσοκόμο» ήταν η αιτία που έφυγα από το Θέατρο Τέχνης»». gossip-tv.gr. 30 Ιανουαρίου 2012. Ανακτήθηκε στις 30 Ιανουαρίου 2021.
2. ↑  «Ο Marcello Mastroianni και η Νάντια Μουρούζη στην ταινία «Ο Μελισσοκόμος»». tetragwno.gr. 12 Απριλίου 2012. Ανακτήθηκε στις 30 Ιανουαρίου 2021.
3. ↑   .  Missing or empty `|title=` (βοήθεια)
4. ↑  «Νάντια Μουρούζη: Σπάει τη σιωπή της- Η βία που υπέστη και η νέα ζωή της». thetoc.gr. 31 Μαΐου 2018. Ανακτήθηκε στις 30 Ιανουαρίου 2021.
5. ↑  «Ο Μελισσοκόμος (Θόδωρος Αγγελόπουλος, 1986)». *Cinepatra*. 20 Φεβρουαρίου 2022. Ανακτήθηκε στις 2 Μαρτίου 2023.
6. ↑  «Το «Γυναίκες Δηλητήριο» είναι η ταινία που θέλουμε να δει ο γιος μας». *Athletic Radio 104,2*. 29 Ιουλίου 2020. Ανακτήθηκε στις 2 Μαρτίου 2023.
7. ↑  ««Το Βλέμμα του Οδυσσέα» και το βομβαρδισμένο Σεράγεβο». *Εφημερίδα ΠΡΙΝ*. 9 Απριλίου 2021. Ανακτήθηκε στις 2 Μαρτίου 2023.
8. ↑  Φεστιβάλ Κινηματογράφου Θεσσαλονίκης, *Κορόιδο εν «τάξει»*, ανακτήθηκε στις 2023-03-02